تورکیه بؤیوک میللت مجلیسی‌نین صدری مصطفی شنتوپ هر کسی بؤلوجو ترور تشکیلاتی پ.کا.کا-نی لعنت‌لمه‌یه چاغیریب.
مصطفی شنتوپ سوسیال مئدیا حسابیندان ائتدیگی پای‌لاشیمدا بؤلوجو ترور تشکیلاتی پ.کا.کا طرفیندن عراق-ین قارا بؤلگه‌سینده 13 تورک وطنداشی‌نین شهید ائدیلمه‌سینه سرت رئاکسیا وئریب.
شنتوپ پای‌لاشیمیندا "ملعون ترور تشکیلاتی برابردیر پ.کا.کا. ترور تشکیلاتی برابردیر پ.کا.کا. آدینی دئییل، عوض‌لیگینی دانیشدیق. آدی‌نین یازیلماسیندا پروبلئم گؤردوگوموز اوچون و یا تردد ائتدیگیمیز اوچون دئییل. پ.کا.کا-یا و اونونولا امکداش‌لیق ائدن‌لره یئنی‌دن لعنت؛ مین دفعه لعنت ... بودور ... "ایفاده‌لرینی ایشله‌دیب.
خاریجی ایشلر ناظبری مولود چاووش اوغلو دا عراق-ین قارا بؤلگه‌سینده بؤلوجو ترور تشکیلاتی پ.کا.کا طرفیندن 13 تورک وطنداشی‌نین شهید ائدیلمه‌سینه باتی‌نین سس‌سیز قالماسینا رئاکسیا وئریب.
مولود چاووش اوغلو سوسیال مئدیا توییتر حسابیندان تورک و اینگیلیس دیل‌لرینده پای‌لاشیم ائدیب.
"باتی‌نین ترورلا باغلی ایکی‌لی ایستاندارت‌لاری و "منیم ترورچوم پیس‌دیر، سیزین ترورچونوز یاخشی‌دیر "آنلاییشی داوام ائدیر" دئییب.
ناظیر چاووش اوغلونون پای‌لاشیمیندان تخمینن 5 ساعات سونرا امریکا خاریجی ایشلر ناظیرلیگی شهید اولان 13 تورکیه وطنداشی اوچون باش ساغلیغی مئساژی یاییب.
